Սվիտալսկի. ֊ Համաձայնագիրը որևէ երրորդ կողմի դեմ ուղղված չէ։ Համաձայնագիրը որևէ դրույթ չունի, որը կարող է սահմանափակել կամ բացասաբար անդրադառնալ այլ երկրների վրա, որոնք համագործակցում են Հայաստանի հետ։ Ես կարող եմ նույնիսկ ավելի բաց տեքստով ասել՝ մենք չենք ուզում մոնոպոլիզացնել այս համաձայնագրի իրագործումից բխող դրական արդյունքները։ Մենք կարծում ենք, որ եթե այս համաձայնագրի հիմնական դրույթները կյանքի կոչվեն, Հայաստանը ավելի ուժեղ ժողովրդավարություն կունենա, օրենքի գերակայության ավելի բարձր աստիճան, լավ, ուժեղ դատարաններ, կանխատեսելի, արդար բիզնես միջավայր, բիզնես վարելու հավասար պայմաններ էներգետիկայի, տրանսպորտի և այլ ոլորտներում, Հայաստանի մյուս գործընկերները դրանից միայն կշահեն, քանի որ այս համաձայնագիրը բխում է շատերի շահերից։ Այդ իսկ պատճառով ես չեմ կարծում, որ համաձայնագրի հետ կապված կարող է լինել ինչ֊որ կասկածելի բան։